کوئٹہ (اے پی پی) بلوچستان جوڈیشل اکیڈمی ٹی (2) دے ئی ہیلکاری پروگرام جوڈیشل آفیسر ان چناتا رکھ و انصاف فراوانی نا سرحال آ اڈ ہلک دا کسبی شونداری پروگرام نا مسخت ملکی علاقائی و جہانی چناتا بابت چندی دستیاب کانود ی آب و اصول و ضابطہ آن اگاہی و اوفتا اطلاق ءِ فراوانی انصاف اٹ گچین کننگ نا ئس دا پروگرام اٹ بلوچستان ہائی کورٹ نا گچین کروک ڈسٹرکٹ اینڈ سیشن جج ایڈیشنل ڈسٹرکٹ اینڈ سیشن جج جوڈیشنل مجسٹریٹ فیملی و قاضی صاحب آک بشخ ہلکر۔ ٹریننگ پروگرام اٹ جج آک ، وکیل آک ، چاہندار و اکیڈمی نا ایڈوائزر نفس سرحال نا بابت کانود جہانی کہول آ حکومت پاکستان نا یات داشت بین الصوبائی کانود و چناتیا بیدادی و اہیت وگپ نا وڑ و چناتیان جاست وپاست نا پوسکن ءُ وڑ و اوفتا نفسیاتی جذباتی ذہنی و راجی زہم تا بابت سرجم شر ہ و گپ و تران کننگا۔ اکیڈمی نا ڈائریکٹر جنرل سید انور آفتاب ہیلکاری پروگرام نا اہمیت وسعت و جوڈیشل آفیسر آتے داناسرجم آتیان معلومدار کرے۔ اکیڈمی نا ڈائریکٹر جنرل سید انور آفتاب ہیلکاری پروگرام نا اہمیت وسعت و جوڈیشل آفیسر آتے دانا آگاہی و واقفیت ءِ مون ءِ تخا۔ پروگرام نا ایسر آ بلوچستان ہائی کورٹ نا رجسٹرار ارشد محمود بشخ ہلوک آتیٹی سرٹیفکیٹ بشخا۔
